Linda L. Singh

**Linda L. Singh** ni Mmarekani aliyestaafu akiwa Meja Jenerali wa jeshi la akiba la kitaifa la jeshi la Marekani la Maryland Army National Guard.

Aliteuliwa kuwa kamanda mkuu wa utawala wa jeshi wa 29 wa Maryland kuanzia tarehe 21 Januari 2015, akiwa na jukumu la kusimamia shughuli za kila siku za idara ya kijeshi yaani Maryland Military Department, inayojumuisha jeshi la akiba la kitaifa la Maryland Army National Guard,jeshi la anga la akiba la kitaifa la Maryland Air National Guard,wakala wa usimamizi wa dharura wa Maryland Emergency Management Agency, na jeshi la ulinzi la Maryland Defense Force. Alikuwa mshauri mwandamizi wa Gavana wa Maryland, na alikuwa na wajibu wa kuhakikisha utayari, usimamizi na mafunzo ya zaidi ya wanachama 6,700 wa Idara ya Kijeshi.  

Kama kamanda mkuu wa utawala wa jeshi, alihudumu kama njia rasmi ya mawasiliano kati ya gavana na ofisi kuu ya jeshi la akiba la kitaifa ya National Guard Bureau na pia alikuwa mwanachama wa baraza la mawaziri la gavana. Alistaafu tarehe 15 Septemba 2019.

## Huduma ya Kijeshi
Singh alipokea kamisheni yake mwaka 1991 kupitia shule ya Officer Candidate School ya Maryland Military Academy iliyoko Reisterstown, Maryland. Kazi yake ya kijeshi imechukua zaidi ya miaka 30 ya huduma katika ngazi za askari wa kawaida na afisa. Amehudumu katika viwango mbalimbali vya uongozi na majukumu ya afisa wa utawala, ikiwa ni pamoja na safari mbili za kijeshi nchini Kosovo na ziara ya mapigano nchini Afghanistan kusaidia operesheni ya uhuru wa kudumu ya Operation Enduring Freedom.  

Majukumu yake ya awali ya kijeshi ni pamoja na kuwa Kamanda wa Maryland Army National Guard na Mkurugenzi wa makao makuu ya jeshi.

Akiwa Kamanda wa Maryland National Guard, Singh alikuwa mmoja wa viongozi katika kukabiliana na kudhibiti Ghasia za Baltimore za mwaka 2015.

### Majukumu
* 1981 – Oktoba 1991 – Mwanachama aliyejiunga kama askari wa kawaida katika Maryland Army National Guard  
* Desemba 1991 – Oktoba 1992 – Afisa wa Udhibiti wa Matengenezo, Headquarters & Maintenance Support Battalion, 729th Forward Support Battalion, Hagerstown, Maryland  
* Novemba 1992 – Novemba 1995 – Afisa wa Matengenezo/Afisa Mtendaji, B Co., 229th Main Support Battalion, Reisterstown, Maryland  
* Novemba 1995 – Novemba 1997 – Kamanda, B Co., 229th Main Support Battalion, Reisterstown, Maryland  
* Novemba 1997 – Septemba 1999 – S-4, Headquarters & A Co., 229th Main Support Battalion, Reisterstown, Maryland  
* Oktoba 1999 – Agosti 2001 – Afisa wa Usimamizi wa Vifaa, Headquarters & Headquarters Company, 29th Division Support  
* Agosti 2001 – Oktoba 2002 – Afisa wa Operesheni za Usaidizi, Headquarters & A Co., 229th Main Support Battalion, Reisterstown, Maryland  
* Novemba 2002 – Aprili 2004 – Kamanda wa Kikosi, 581st Readiness Battalion, Glen Arm, Maryland  
* Mei 2004 – Januari 2006 – Kamanda wa Kikosi, 229th Main Support Battalion, Reisterstown, Maryland  
* Januari 2006 – Septemba 2009 – Naibu Mkuu wa Staf, G-4, Detachment 1, Headquarters & Headquarters Company, 29th Infantry Division, Towson, Maryland  
* Oktoba 2009 – Juni 2011 – Kamanda wa Kikosi cha 70th Regiment (LDR), Reisterstown, Maryland  
* Juni 2011 – Julai 2012 – Mkuu wa Operesheni za Sasa, Afghanistan National Security Forces, 29th Infantry Division Headquarters, FWD 3, Towson, Maryland  
* Agosti 2012 – Julai 2013 – Mkurugenzi wa Joint Staff, Maryland National Guard, Reisterstown, Maryland  
* Agosti 2013 – Januari 2015 – Kamanda wa Maryland Army National Guard, Baltimore, Maryland  
* Januari 2015 – Septemba 2019 – Adjutant General, Joint Force Headquarters, Maryland National Guard, Baltimore, Maryland  

### Tuzo na Nishani
Alistaafu pia kama Mkurugenzi Mtendaji katika kitengo cha Health and Public Service North America cha Accenture mwezi Mei 2016. Majukumu yake yalijumuisha kusimamia shughuli zote za uendeshaji ikiwa ni pamoja na fedha, mipango ya kimkakati ya biashara, programu za ubora, utekelezaji wa miradi, usimamizi wa rasilimali watu, idhini za biashara, udhibiti wa ndani na shughuli za mauzo kwa bajeti iliyozidi dola bilioni 3. Alisimamia timu ya kimataifa kwa ajili ya kutumia uwezo wa biashara ya huduma za umma ya Accenture pamoja na ushirikiano wa nje. Hapo awali aliwahi kuwa Mkurugenzi wa Biashara kwa mfuko wa usalama wa umma wa Public Safety Portfolio, kiongozi wa akaunti ya huduma za wanajeshi wastaafu na kiongozi wa akaunti ya Jeshi la Marekani.

## Marejeo
Jamii:wanawake wa Marekani
Jamii:WikiGap JWK 2026